Den mest innspilte standardlåten gjennom tidene per 2012 var «Body and Soul» av Johnny Green fra 1930. Det finnes ingen fastlagt liste over standardlåter. Mange slike ble opprinnelig skrevet for mange tiår siden og kan stamme fra gamle populærmelodier, utdrag fra musikaler som for eksempel på Broadway, eller fra gamle opptak av kjente band. Mange jazzmusikere tar også med låter av nyere dato når de bruker betegnelsen standard.